BEAUTY ร่วงต่อ 5% วิตกผลงานปี 61 พลาดเป้าเซ่นยอดขายลดฮวบ ฟากโบรกฯคาดกำไรปีนี้ฟื้น!
BEAUTY ร่วงต่อ 5% วิตกผลงานปี 61 พลาดเป้าเซ่นยอดขายลดฮวบ ฟากโบรกฯคาดกำไรปีนี้ฟื้น! โดย ณ เวลา 11.06 น. อยู่ที่ระดับ 6.60 บาท ลบ 0.35 บาท หรือ 5.04% สูงสุดที่ระดับ 6.90 บาท ต่ำสุดที่ระดับ 6.50 บาท ด้วยมูลค่าการซื้อขาย 564.58 ล้านบาท
10 ม.ค. 2562

ผู้สื่อข่าวรายงานว่า ราคาหุ้นบริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 11.06 น. อยู่ที่ระดับ 6.60 บาท ลบ 0.35 บาท หรือ 5.04% สูงสุดที่ระดับ 6.90 บาท ต่ำสุดที่ระดับ 6.50 บาท ด้วยมูลค่าการซื้อขาย 564.58 ล้านบาท

ด้านนายมงคล พ่วงเภตรา ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เคทีบี (ประเทศไทย) กล่าวว่า ราคาหุ้น BEAUTY เช้านี้ปรับตัวลง คาดว่าจะเป็นความกังวลผลกำไรงวดไตรมาส 4/61 ที่คาดว่าจะออกมาไม่ดี โดยประเมินกำไรสุทธิ 259 ล้านบาท ลดลง 37% จากปีก่อน และ ลดลง 21% จากไตรมาสก่อน รับผลกระทบจากยอดขายลดลง ส่งผลให้กำไรทั้งปี 61 คาดว่าจะติดลบ 8% แต่จะกลับมาฟื้นตัวขึ้นได้ในปี 62 ที่คาดว่าจะเติบโต 16%